和謝公定觀秘閣文與可枯木
作者：陳師道
朝代：宋

paragraphs: 斯人不復有，累世或可期。
每於丹青裏，一見如平時。
壞障塵得入，慘澹令人悲。
墨色落欲盡，嚴顔終不移。
朽老莫使年，石心烏銅皮。
念此猶少作，未盡冰霰姿。
北枝把異鵲，意定了不疑。
惜哉不得語，胸次幾興衰。
一爲要貴役，可復辭畫師。
隠奧雖可惜，塗抹復見遺。
謝侯名家子，感慨形苦詞。
豈惟語畫工，勁特頗似之。
何當補諫列，一吐胸中奇。